CELEX: 
Language: hu
Date: 2020-02-13 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/934 felhatalmazáson alapuló rendeletnek a szőlőből készült termékek készleteinek forgalmazására vonatkozó átmeneti rendelkezések tekintetében történő helyesbítéséről

EURÓPAI
                          BIZOTTSÁG
                                                  Brüsszel, 2020.2.13.
                                                  C(2020) 672 final
      A BIZOTTSÁG (EU) .../... FELHATALMAZÁSON ALAPULÓ RENDELETE
                                      (2020.2.13.)
    az (EU) 2019/934 felhatalmazáson alapuló rendeletnek a szőlőből készült termékek
   készleteinek forgalmazására vonatkozó átmeneti rendelkezések tekintetében történő
                                    helyesbítéséről
HU                                                                                   HU
 ---pagebreak---                                             INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   2019. március 12-én elfogadásra került a Bizottság (EU) 2019/934 felhatalmazáson alapuló
   rendelete, amely az 1308/2013/EU európai parlamenti és tanácsi rendeletet egészítette ki
   többek között az engedélyezett borászati eljárások, valamint a szőlőből készült termékek
   előállítására és tartósítására alkalmazandó korlátozások tekintetében. Az (EU) 2019/934
   felhatalmazáson alapuló rendelet felváltotta és hatályon kívül helyezte az engedélyezett
   borászati eljárások és a szőlőből készült termékekre vonatkozó uniós korlátozások
   meghatározásáról szóló 606/2009/EK bizottsági rendeletet.
   Ez a felhatalmazáson alapuló rendelettervezet az (EU) 2019/934 felhatalmazáson alapuló
   rendelet 15. cikkében szereplő hibát helyesbíti annak biztosítása érdekében, hogy az (EU)
   2019/934 felhatalmazáson alapuló rendelet hatálybalépése és alkalmazásának kezdőnapja
   között előállított, szőlőből készült termékek forgalmazhatók legyenek.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   2019. július 10-én Olaszország arra kérte a Bizottságot, hogy tisztázza a 606/2009/EK
   bizottsági rendelet hatályvesztésének és az (EU) 2019/934 felhatalmazáson alapuló rendelet
   hatálybalépésének és alkalmazandóvá válásának időpontjait. Az (EU) 2019/934
   felhatalmazáson alapuló rendelet (átmeneti rendelkezésekkel foglalkozó) 15. cikkének és (a
   hatálybalépéssel és az alkalmazással foglalkozó) 17. cikkének elemzése során a Bizottság egy
   hibára figyelt fel az (EU) 2019/934 felhatalmazáson alapuló rendelet 15. cikkében, amelynek
   nem a hatálybalépés, hanem az alkalmazás kezdőnapjára kellene hivatkoznia.
   Ezért a mezőgazdasági piacok közös szervezésével foglalkozó borágazati szakértői csoport
   2019. július 17-i és 2019. december 5-i ülésein a Bizottság tájékoztatta a szakértőket az (EU)
   2019/934 felhatalmazáson alapuló rendelet helyesbítésének szükségességéről és javasolt
   módjáról. Ellenvetés egyik alkalommal sem érkezett.
   3.        A FELHATALMAZÁSON ALAPULÓ JOGI AKTUS JOGI ELEMEI
   Az (EU) 2019/934 felhatalmazáson alapuló rendelet 15. cikke helyesbítésre szorul annak
   érdekében, hogy e rendelet vonatkozzon a hatálybalépése, vagyis 2019. június 27. és az
   alkalmazásának kezdőnapja, vagyis 2019. december 7. között a 606/2009/EK bizottsági
   rendelet rendelkezéseivel összhangban előállított termékekre. A jelenlegi szöveg ugyanis
   megengedi azon, szőlőből készült termékek forgalmazását, amelyeket a 606/2009/EK
   bizottsági rendelet rendelkezéseivel összhangban az (EU) 2019/934 felhatalmazáson alapuló
   rendelet hatálybalépését megelőzően állítottak elő, azokét azonban nem, amelyeket a
   hatálybalépése és alkalmazásának kezdőnapja között állítottak elő. A 2019. évi szüretből
   származó termékek forgalmazásának lehetővé tétele érdekében az (EU) 2019/934
   felhatalmazáson alapuló rendelet 15. cikkében a „hatálybalépésének napja” kifejezést fel kell
   váltani az „alkalmazásának kezdőnapja” kifejezéssel.
   Mivel ez a módosítás a felhatalmazáson alapuló jogi aktus lényegét érinti, a megfelelő eszköz
   az (EU) 2019/934 felhatalmazáson alapuló rendeletet helyesbítő, felhatalmazáson alapuló
   bizottsági rendelet. A felhatalmazáson alapuló bizottsági rendelet abban az esetben
   alkalmazandó, ha az Európai Parlament vagy a Tanács két hónapon belül (amely időszak
   újabb két hónappal meghosszabbítható) nem emel kifogást ellene.
HU                                                 1                                              HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                    (2020.2.13.)
       az (EU) 2019/934 felhatalmazáson alapuló rendeletnek a szőlőből készült termékek
      készleteinek forgalmazására vonatkozó átmeneti rendelkezések tekintetében történő
                                                  helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a
   922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon
   kívül helyezéséről szóló, 2013. december 17-i 1308/2013/EU európai parlamenti és tanácsi
   rendeletre1 és különösen annak 75. cikke (2) bekezdésére és 80. cikke (4) bekezdésére,
   mivel:
   (1)     Az (EU) 2019/934 felhatalmazáson alapuló bizottsági rendelet2 hatályon kívül
           helyezte és felváltotta a 606/2009/EK bizottsági rendeletet3. Az (EU) 2019/934
           felhatalmazáson alapuló rendelet közzétételét követően annak szövegében minden
           nyelvi változatban megjelenő hibát fedeztek fel.
   (2)     A hiba az (EU) 2019/934 felhatalmazáson alapuló rendelet 15. cikkében előírt, a
           szőlőből készült termékek készleteinek forgalmazására vonatkozó átmeneti
           szabályokat érinti. A 606/2009/EK rendelet 2019. december 6-ig volt alkalmazandó.
           Az (EU) 2019/934 felhatalmazáson alapuló rendelet 2019. június 27-én lépett
           hatályba. Annak érdekében azonban, hogy a gazdasági szereplőknek elegendő idejük
           legyen alkalmazkodni az új szabályokhoz, a rendelet alkalmazásának kezdőnapjaként
           2019. december 7-ét jelölték meg.
   (3)     Az (EU) 2019/934 felhatalmazáson alapuló rendelet 15. cikkében előírt átmeneti
           intézkedések célja az volt, hogy a 606/2009/EK rendeletnek megfelelően az (EU)
           2019/934 felhatalmazáson alapuló rendelet alkalmazásának kezdőnapját megelőzően
           előállított, szőlőből készült termékeket továbbra is forgalmazni lehessen. Azonban a
           15. cikk az (EU) 2019/934 felhatalmazáson alapuló rendelet hatálybalépését említi az
           alkalmazásának kezdőnapja helyett. Ennek nemkívánt következménye, hogy a 2019.
           évi szüretből származó szőlőből a 606/2009/EK rendeletnek megfelelően készült
           termékek nem hozhatók forgalomba, ha a felhatalmazáson alapuló rendelet
           hatálybalépésének napján vagy azt követően készültek.
   1
           HL L 347., 2013.12.20., 671. o.
   2
           A Bizottság (EU) 2019/934 felhatalmazáson alapuló rendelete (2019. március 12.) az 1308/2013/EU
           európai parlamenti és tanácsi rendeletnek az alkoholtartalom-növelés engedélyezésére vonatkozó
           lehetőség által érintett szőlőtermő területek, az engedélyezett borászati eljárások és a szőlőből készült
           termékek előállítására és tartósítására alkalmazandó korlátozások, a melléktermékek százalékos
           arányban megadott minimális alkoholtartalma és a melléktermékek kivonása, valamint az OIV
           adatlapjainak közzététele tekintetében történő kiegészítéséről (HL L 149., 2019.6.7., 1. o.).
   3
           A Bizottság 606/2009/EK rendelete (2009. július 10.) a 479/2008/EK tanácsi rendeletnek a szőlőből
           készült termékek kategóriái, a borászati eljárások és az azokhoz kapcsolódó korlátozások tekintetében
           történő végrehajtására vonatkozó egyes szabályok megállapításáról (HL L 193., 2009.7.24., 1. o.).
HU                                                         2                                                         HU
 ---pagebreak---    (4)     Annak érdekében, hogy a 606/2009/EK rendeletnek megfelelően 2019. június 27. és
           december 6. között előállított, szőlőből készült termékek forgalmazhatóak legyenek,
           az (EU) 2019/934 felhatalmazáson alapuló rendelet 15. cikkében előírt átmeneti
           rendelkezéseket ki kell igazítani.
   (5)     Az (EU) 2019/934 felhatalmazáson alapuló rendeletet ezért ennek megfelelően
           helyesbíteni kell.
   (6)     Az (EU) 2019/934 felhatalmazáson alapuló rendelet helyesbítésének célja lehetővé
           tenni a 2019. június 27. és december 6. között előállított, szőlőből készült termékek
           forgalmazását. Ezért ez a helyesbítő rendelet visszamenőleges hatállyal, 2019. június
           27-től alkalmazandó,
   ELFOGADTA EZT A RENDELETET:
                                                 1. cikk
   Az (EU) 2019/934 felhatalmazáson alapuló rendeletet a következőképpen kell helyesbíteni:
   A 15. cikk helyébe az alábbi szöveg lép:
                                                „15. cikk
                                       Átmeneti intézkedések
   Az e rendelet alkalmazásának kezdőnapja előtt a szóban forgó időpontot megelőzően hatályos
   szabályoknak megfelelően előállított, szőlőből készült termékek készletei emberi fogyasztás
   céljára forgalomba hozhatók.”
                                                 2. cikk
   Ez a rendelet az Európai Unió Hivatalos Lapjában való kihirdetését követő harmadik napon
   lép hatályba.
   Ezt a rendeletet 2019. június 27-től kell alkalmazni.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.2.13.
                                                 a Bizottság részéről
                                                 elnök
                                                 Ursula VON DER LEYEN
HU                                                  3                                            HU